Triaksiaalkaabel
Triaksiaalkaabel (inglise k lühendatult triax) on koaksiaalkaabli eriliik, millel on kaks kontsentrilist teineteisest isoleeritud varjestuskihti. Seega on niisugusel kaablil kolm koaksiaalset (ühistelgset) juhtivat soont, millest ka nimetus (ladina k tri kolm, axis telg). Triakskaaablil on koaksiaalkaabliga võrreldes väiksem sumbumus, suurem ribalaius ja parem häirekindlus. Triaksiaalkaablit kasutatakse peamiselt televisioonitehnikas, näiteks videokaamerate signaali edastamiseks, samuti täppismõõtetehnikas.